stanford-oval/wikipedia huggingface dataset:
Southland Conference

| Southland Conference |
| --- | --- |

Laji:  18 urheilulajia
Maa(t):  Yhdysvallat
Liitto):  NCAA
Perustettu:  1963
Sarjataso:  Divisioona I
Aiheesta muualla
Sivusto
Southland Conference (lyh. SLC) on NCAA:n I-divisioonaan kuuluva korkeakoulujen konferenssi. Konferenssiin kuuluu 12 yliopistoa ja 18 eri urheilulajia. Konferenssin päämaja sijaitsee Texasin Friscossa ja se on perustettu vuonna 1963. Konferenssi on yksi yhdestätoista I-divisioonan alemmasta Football Championship Subdivision-konferenssista.
Atlantic 10 Conference

| Atlantic 10 Conference |
| --- | --- |

Laji:  22 urheilulajia
Maa(t):  Yhdysvallat
Liitto):  NCAA
Perustettu:  1975
Sarjataso:  Divisioona I
Aiheesta muualla
Sivusto
Atlantic 10 Conference (lyh. A-10) on NCAA:n I-divisioonaan kuuluva korkeakoulujen konferenssi. Konferenssiin kuuluu 15 yliopistoa ja 22 eri urheilulajia. Konferenssin päämaja sijaitsee Virginian Newport Newsissa ja se on perustettu vuonna 1975. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Waitangin sopimus

| Waitangin sopimus> Treaty of Waitangi Te Tiriti o Waitangi |
| --- | --- |
 Sopimuksen alkuperäisversio
Allekirjoitettu:  6. helmikuuta 1840
Allekirjoituspaikka:   Waitangi, Uusi-Seelanti
Kielet:  englanti, maori
Osapuolet
Allekirjoittajat:  Yhdistyneen kuningaskunnan kruunun edustajat n. 540 maoripäällikköä
Waitangin sopimus (engl. Treaty of Waitangi, maoriksi Te Tiriti o Waitangi) oli 46 uusiseelantilaisen maoriheimon ja brittien 6. helmikuuta 1840 Waitangissa, Bay of Islandsin lahden rannalla solmima sopimus, joka teki Uudesta-Seelannista Britannian kruununsiirtomaan. Sopimus alisti maorit brittiläisen Uuden-Seelannin kuvernöörin hallintaan ja antoi näille Britannian kansalaisoikeudet sekä omistusoikeuden omiin maihinsa. Sopimus myös lopetti valaanpyytäjien ja hylkeidenmetsästäjien siirtolaisuuteen perustuneen uudisasutuksen ja nykyaikaisilla tuliaseilla käydyt maoriheimojen väliset sodat. Sitoumuksen allekirjoittamisen jälkeen aloitettiin saarten järjestelmällinen ja rauhanomaisempi asuttaminen.
Tausta

1800-luku oli suuri käännekohta maorien historiassa. 1800-luvun alussa Uuteen-Seelantiin tuodut länsimaiset aseet johtivat muskettisotiin, joissa länsimaisilla aseilla varustautuneet maoriheimot ryhtyivät taistelemaan perinteisillä aseilla varustautuneita maoreja vastaan. Vuonna 1813 13 pohjoisten maoriheimojen päällikköä tapasi Kerikerissä, jossa he laativat kirjeen Vilhelm IV:lle ja pyysivät tätä turvaamaan alueensa. Kirjeellä haettiin suojaa paitsi muita maoriheimoja vastaan, myös ranskalaisia vastaan, jotka olivat osoittaneet kiinnostusta Uuteen-Seelantiin. Vilhelm lähetti Uuteen-Seelantiin James Busbyn, joka muotoili Uuden-Seelannin itsenäisyysjulistuksen, jonka allekirjoitti vuonna 1835 35 maoripäällikköä. Julistuksella perustettiin löysä Ison-Britannian alainen maoriheimojen liitto, Uuden-Seelannin yhdistyneet heimot.
Waitangin sopimuksella haluttiin helpottaa New Zealand Companyn maakauppoja sekä vähentää maorien välisiä kahakoita. 1839 George Gippsistä tuli Uuden-Seelannin kuvernööri. Samana vuonna William Hobson sai tehtäväkseen tehdä Uudesta-Seelannista Ison-Britannian siirtomaa. Hobson valmisteli sopimuksen, jonka tarkoituksena oli siirtää rauhanomaisesti kaikki valta maoreilta Isolle-Britannialle. Hobson luki Kerikerissä julistuksen, jossa hän totesi Uuden-Seelannin kuuluvan Isoon-Britanniaan ja tarkemmin Uuteen Etelä-Walesiin. Hobsonin laatima sopimus käännettiin maorin kielelle, ja siitä lähetettiin kopioita ympäri Uutta-Seelantia allekirjoitettavaksi eri heimopäälliköille. Vaikka kaikki maoripäälliköt eivät allekirjoittaneetkaan sopimusta, Hobson julisti määräysvaltansa koskevan koko maata, ja Uudesta-Seelannista tehtiin Uudesta Etelä-Walesista erillinen siirtomaa.
Vaikutukset

Maorien mielestä uudisasutus loukkasi heille sopimuksessa myönnettyjä oikeuksia, mutta koska sopimuksesta oli olemassa kaksi versiota, jatkoivat eurooppalaiset maorien maiden haltuunottoa, monet mielestään laillisesti. Kauna maorien keskuudessa lisääntyi, ja maakiistat etenkin Pohjoissaarella puhkesivat maorisodiksi 1840-luvulla. Väkivaltaisuudet päättyivät vuonna 1872, mutta taistelujen tuloksena maanomistajuus oli siirtynyt kokonaan siirtolaisille. 2000-luvulla maorien korvausvaatimuksista on tullut huomattava poliittinen kysymys Uudessa-Seelannissa.
Huomionarvoista on se, että sopimuksen englannin- ja maorinkieliset versiot erosivat toisistaan. Lopulta noin 540 maoripäällikköä allekirjoitti sopimuksen.
Uuden-Seelannin kansallispäivää vietetään 6. helmikuuta Waitangin sopimuksen solmimisen johdosta.
Aiheesta muualla

Kuvia tai muita tiedostoja aiheesta Waitangin sopimus Wikimedia Commonsissa
Waitangin sopimuksen interaktiivinen verkkoversio (englanniksi)
William Hobson, Uuden-Seelannin ensimmäinen kuvernööri.
Big South Conference

| Big South Conference |
| --- | --- |

Laji:  19 urheilulajia
Maa(t):  Yhdysvallat
Liitto):  NCAA
Perustettu:  1983
Sarjataso:  Divisioona I
Aiheesta muualla
Sivusto
Big South Conference (lyh. Big South) on NCAA:n I-divisioonaan kuuluva korkeakoulujen konferenssi. Konferenssiin kuuluu yhdeksän yliopistoa ja 19 eri urheilulajia. Konferenssin päämaja sijaitsee Pohjois-Carolinan Charlottessa ja se on perustettu vuonna 1983. Konferenssi on yksi yhdestätoista I-divisioonan alemmasta Football Championship Subdivision-konferenssista.
Juovaokamonni

| Juovaokamonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Okamonnit Doradidae
Suku::  Platydoras
Laji::  costatus
Kaksiosainen nimi
 Platydoras costatus  (Linnaeus, 1758) 
Katso myös
   Juovaokamonni Wikispeciesissä   Juovaokamonni Commonsissa 
Infobox OKNimi-testi OKIUCN-testi OK: 
Juovaokamonni (Platydoras costatus) on eteläamerikkalainen monnikala, jota pidetään myös akvaarioissa.
Ulkonäkö ja koko

Juovaokamonni kasvaa 24 cm pitkäksi. Se on pitkittäissuunnassa suklaanruskean ja kermanvalkean raidallinen. Evissä on terävät piikit, joiden pisto on hyvin kivulias.
Alkuperä

Juovaokamonneja elää luonnossa Amazonilla ja Tocantins-, Parnaíba-, Orinoco- ja Essequibo-jokien vesistöissä sekä mereen laskevissa puroissa Ranskan Guayanasta ja Surinamesta Argentiinaan. Se elää pohjan lähellä joen hiekkapohjaisilla osilla, ja piileksii mielellään pohjalietteen joukossa.
Käyttäytyminen ja lisääntyminen

Juovaokamonni on aktiivinen yöllä ja hämärän aikaan. Päiväsajan piilopaikaksi se tarvitsee luolan, juurakon tai vaikkapa kukkaruukun. Se voi kaivautua hiekkaan. Juovaokamonnia pidetään helppohoitoisena lemmikkinä, mutta se kasvaa niin suureksi, että akvaarionkin on oltava tarpeeksi iso. Akvaario saisi olla minimissään jotain 400–500 litran väliltä. Juovaokamonni ei lisäänny kotiakvaariossa.
Ravinto

Juovaokamonni syö kaikenlaista pohjan läheltä löytämäänsä eläinperäistä ravintoa.
Aiheesta muualla

Helsingin akvaariokeskus
Aquarium Wiki (Arkistoitu – Internet Archive)
Planet Catfish (Arkistoitu – Internet Archive) - paljon kuvia
| --- | --- |
Taksonitunnisteet:  Wikidata: Q3768456  Wikispecies: Platydoras costatus  ADW: Platydoras_costatus  CoL: 4JQQD  EoL: 205847  FishBase: 12107  GBIF: 2343881  iNaturalist: 228319  IRMNG: 10154773  ISC: 116385  ITIS: 164199  IUCN: 49830101  NAS: 665  NCBI: 238578  Open Tree of Life: 623745  WoRMS: 1020735
Temu (verkkokauppa)

| Temu |
| --- | --- |

Tunnuslause:  ”Shoppaile kuin miljardööri”
Kotipaikka:  kiistanalainen
Toimiala:  verkkokauppa
Tilikauden tulos:  5,76 miljardia dollaria (4/2023)
Emoyhtiö:  PDD Holdings
Sisaryhtiöt:  Pinduoduo
Kotisivu:  https://www.temu.com/
Infobox OKVirheellinen NIMI-arvo: 
Temu on kiinalainen verkkokauppaan keskittyvä internetsivusto, jonka omistaa PDD Holding -niminen kiinalainen yritys. Sivustolla on myös älypuhelinsovellus, joka oli syyskuussa 2023 Suomen ladatuin sovellus.
Historia

Yhdysvaltain markkinoille Temu saapui syyskuussa 2022. Helmikuussa 2023 se osti kaksi mainosta Super Bowlin aikana, mikä kustansi yhtiölle 14 miljoonaa dollaria.
Joulukuussa 2022 Shein haastoi Temun oikeuteen, koska katsoi tämän usuttaneen sosiaalisen median vaikuttajia Sheiniä vastaan. Puolisen vuotta myöhemmin Temu puolestaan haastoi Sheinin oikeuteen syyttäen tätä yrityksestä monopolisoida toimitusketju.
Toukokuussa Reuters kertoi, että PDD Holding on siirtänyt pääkonttorinsa Kiinasta Irlantiin. Kiinalaiselle China Daily -lehdelle PDD Holding sen sijaan kertoi, ettei pääkonttori muuttanut mihinkään, ja että se tulee aina olemaan Shanghaissa.
Toiminta

Kiinalaiset valmistajat voivat myydä ja toimittaa tuotteitaan Temun kautta suoraan kuluttajille, minkä avulla tuotteiden hinnat saatettiin pitää alhaisina. Sheinista poiketen Temu myy kuitenkin myös paljon muutakin kuin pikamuotia. Kiinalaisille valmistajille Temu on helpompi reitti Yhdysvaltain markkinoille verrattuna esimerkiksi Amazoniin, koska Amazon on poistanut kiinalaisia yrityksiä alustaltaan, mikäli nämä manipuloivat tuotteen arvosteluja. Temu on kertonut, että sen piirissä on yli 80 000 tavarantoimittajaa.
Temu vaatii, että sen kanssa työskentelevät tavarantoimittajat myyvät tuotteitaan halvemmalla Temun kautta kuin Alibaban kautta. Mikäli useampi valmistaja tarjoaa samaa tuotetta, Temu päästää alustalleen ainoastaan halvimman vaihtoehdon. Tavarantoimittajat, jotka eivät yllä Temun sanelemaan minimimyyntiin (30 kpl, joiden arvo yhteensä 90 dollaria 14 vuorokauden sisällä) poistetaan alustalta.
Sheinin tavoin myös Temu hyödyntää sosiaalisen median, erityisesti TikTokin, vaikuttajia, jotka esittelevät Temun tuotteita unboxing-videoillaan.
Yhdysvalloissa Temun hintoja painaa alas myös se, että maahan saapuneista alle 800 dollarin arvoisista lähetyksistä ei tarvitse maksaa tullia.
Kritiikkiä

Tuotteiden laatu on havaittu puutteelliseksi esimerkiksi Kaupan liiton tekemien koeostojen yhteydessä, kun kosmetiikkapakkauksista puuttuivat Euroopassa pakolliset tuotemerkinnät. Toisinaan tuotemerkinnät oli tehty, mutta vain kiinaksi.
Kiinan valtio, eli sitä kautta maan kommunistipuolue, alkoi helmikuussa 2022 tarjoamaan verohelpotuksia verkkokaupoille, jotka myyvät tavaraa ulkomaille. Kiinalaisena yrityksenä Temu ei myöskään voi kieltäytyä, mikäli Kiinan viranomaiset käskevät sitä toimimaan jollain tietyllä tavalla.
Kritiikkiä > Tietoturva

Länsimaissa Temun keräämä datan määrä on aiheuttanut huolta muiden kiinalaisten sovellusten (esimerkiksi TikTok ja Shein) tavoin. Apple on kertonut, että Temun älypuhelinsovellus on rikkonut sen Applen kanssa tekemää sopimusta johtamalla kuluttajia harhaan kertoessaan, mihin käyttäjien dataa käytetään.
Temun tytäryhtiö Pinduoduon älypuhelinsovelluksesta löytyi haittaohjelmia, joiden avulla sovellus kalastelee tietoja muista puhelimien sovelluksista, ohittaa tietoturva-asetuksia ja estää käyttäjiä poistamasta Pinduoduon sovellusta.
Kritiikkiä > Työntekijöiden oikeudet

Pinduoduon ja Temun emoyhtiössä on kerrottu vallitsevan 996-työkulttuuri ja yhtiöiden työntekijöiden kuolemat ja itsemurhat ovat nousseet otsikoihin myös ulkomailla.
Kesäkuussa 2023 Yhdysvaltain kongressin julkaiseman selvityksen mukaan Temun myymien tuotteiden joukossa on hyvin todennäköisesti pakkotyöllä tuotettuja tuotteita. Temu ei ole erikseen kieltänyt tavarantoimittajiltaan pakkotyön hyödyntämistä, eikä se ole tehnyt yhtäkään selvitystä asian tiimoilta.
Summit League

| Summit League |
| --- | --- |

Laji:  19 urheilulajia
Maa(t):  Yhdysvallat
Liitto):  NCAA
Perustettu:  1982
Sarjataso:  Divisioona I
Aiheesta muualla
Sivusto
Summit League (lyh. The Summit) on NCAA:n I-divisioonaan kuuluva korkeakoulujen konferenssi. Konferenssiin kuuluu 9 yliopistoa ja 19 eri urheilulajia. Konferenssin päämaja sijaitsee Etelä-Dakotan Sioux Fallsissa ja se on perustettu vuonna 1982. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Atlantic Sun Conference

| Atlantic Sun Conference |
| --- | --- |

Laji:  20 urheilulajia
Maa(t):  Yhdysvallat
Liitto):  NCAA
Perustettu:  1978
Sarjataso:  Divisioona I
Aiheesta muualla
Sivusto
Atlantic Sun Conference (lyh. ASUN) on NCAA:n I-divisioonaan kuuluva korkeakoulujen konferenssi. Konferenssiin kuuluu 12 yliopistoa ja 20 eri urheilulajia. Konferenssin päämaja sijaitsee Georgian Atlantassa ja se on perustettu vuonna 1978. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Juha Kanerva

Juha Petteri Kanerva (s. 23. syyskuuta 1965 Lahti) on suomalainen urheilutoimittaja ja urheiluhistoriaan erikoistunut tietokirjailija.
Kanerva on työskennellyt vuodesta 2002 Urheilusanomien ja Ilta-Sanomien urheilutoimittajana ja kuulunut vuodesta 2010 vakiokeskustelijoihin Ylen Aamu-tv:n Jälkihiki-ohjelmassa. Hän on voittanut kahdesti Vuoden urheilukirja -palkinnon: vuonna 2007 teoksesta Rakas jalkapallo (yhtenä kokoomateoksen kirjoittajista) ja vuonna 2012 kirjasta Urheilulajien synty. Vuonna 2015 Kanerva oli ehdolla Vuoden urheilujournalistiksi Suomen urheilugaalassa.
Kanerva kirjoitti lokakuussa 2023 ilmestyneen Readme.fi:n kustantaman kirjan Kalle Rovanperä – Mestarin tarina, jonka hän kirjoitti kuitenkin ilman Kalle Rovanperän suostumusta, eikä häntä edes haastateltu kirjaan. Rovanperä yritti muuttaa kirjan nimeä siinä kuitenkaan onnistumatta.
Vuonna 2019 Kanerva kirjoitti elämäkertakirjan Teemu Pukista, niinikään ilman Pukin suostumusta tai yhteistyötä hänen kanssaan. Pukki kommentoi, ettei hänellä ole mitään tekemistä kirjan kanssa.
Kanerva on opiskellut historiaa Helsingin yliopistossa vuosina 1984–1990. Vuosina 1991–2000 hän työskenteli informaatikkona Suomen Urheilukirjastossa.
Teokset

Pyykkönen, Teijo & Kanerva, Juha: 500 urheilukirjaa: Suomalaiset urheilu- ja liikuntakirjat 1980–1995.  Helsinki:  Liikuntatieteellinen seura, 1996.  ISBN 951-8982-40-6
Olympiaunelmia: Suomalaiset olympiahankkeet ja haaveet.  Helsinki:  Liikuntatieteellinen seura, 1999.  ISBN 951-8982-51-1
Lautela, Yrjö & Wallén, Göran (toim.): Rakas jalkapallo.  Helsinki:  Teos, 2008.  ISBN 978-951-851-068-3
Hawkes, Chris & Kanerva, Juha: Maailman urheiluennätykset.  (Pohjautuu Chris Hawkesin teokseen 1001 Sporting Records)  Helsinki:  Readme.fi, 2009.  ISBN 978-952-220-119-5
Kanerva, Juha & Tikander, Vesa: Urheilulajien synty.  Helsinki:  Teos, 2012.  ISBN 978-951-851-345-5
Kanerva, Juha: Kalle Rovanperä – Mestarin tarina.  Helsinki:  Readme.fi, 2023.  ISBN 978-952-373-665-8
Joulupukki se ainoa oikea. Readme.fi 2024 ISBN 978-952-373-928-4
Aiheesta muualla

Juha Kanerva 375 humanistia -sivustolla 19.4.2015. Helsingin yliopiston humanistinen tiedekunta.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO)  Yhdysvallat
Western Athletic Conference

| Western Athletic Conference |
| --- | --- |

Laji:  19 urheilulajia
Maa(t):  Yhdysvallat
Liitto):  NCAA
Perustettu:  1962
Sarjataso:  Divisioona I
Aiheesta muualla
Sivusto
Western Athletic Conference (lyh. WAC) on NCAA:n I-divisioonaan kuuluva korkeakoulujen konferenssi. Konferenssiin kuuluu 9 yliopistoa ja 19 eri urheilulajia. Konferenssin päämaja sijaitsee Texasin Arlingtonissa ja se on perustettu vuonna 1962. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Big East Conference

| Big East Conference |
| --- | --- |

Laji:  23 urheilulajia
Maa(t):  Yhdysvallat
Liitto):  NCAA
Perustettu:  1979
Sarjataso:  Divisioona I
Aiheesta muualla
Sivusto
Big East Conference (lyh. Big East) on NCAA:n I-divisioonaan kuuluva korkeakoulujen konferenssi. Konferenssiin kuuluu 11 yliopistoa ja 23 eri urheilulajia. Konferenssin päämaja sijaitsee New Yorkin New York Cityssa ja se on perustettu vuonna 1979. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Aivolisäke

Aivolisäkkeen sijainti.
Aivolisäke eli hypofyysi (lat. glandula pituitaria/hypophysis) on umpirauhanen, jonka erittämät hormonit osallistuvat elimistössä kasvun, verenpaineen ja nestetasapainon, seksuaalitoimintojen, raskauden, synnytyksen, maidontuoton, lämpötilan ja kivun säätelyyn. Aivolisäke on ihmisellä noin herneen kokoinen (15 × 9 × 6 mm), puolen gramman painoinen isoaivojen pohjaosasta ulkoneva rakenne, jota ympäröi kitaluun syvennys eli turkinsatula.
Aivolisäke koostuu kahdesta erikseen toimivasta lohkosta, etulohkosta (adenohypofyysi) ja takalohkosta (neurohypofyysi). Aivolisäkkeen varsi yhdistää aivolisäkkeen sen yläpuolella olevaan hypotalamukseen, joka säätelee aivolisäkkeen toimintaa. Aivolisäke erittää kymmenkuntaa hormonia, joista monet säätelevät muiden elimistön umpirauhasten toimintaa.
Etulohko

Aivolisäkkeen etulohko eli adenohypofyysi on muodostunut sikiökaudella suuontelon katosta ja on siis epiteelikudosta. Etulohkosta on erotettavissa kolme osaa: pars distalis, pars intermedia sekä pars tuberalis. Näistä etummainen pars distalis on suurin ja myös hormonitoiminnan kannalta merkittävin.
Etulohko tuottaa ja erittää muiden umpieritysrauhasten toimintaa ohjaavia peptidihormoneja. Näitä ovat muiden muassa tyreotropiini (TSH), joka vaikuttaa kilpirauhaseen; follitropiini (FSH) ja lutropiini (LH), jotka vaikuttavat sukupuolirauhasiin; prolaktiini, joka vaikuttaa rintarauhasten maidoneritykseen ja gonadien eli sukupuolirauhasten toimintaan; kasvuhormoni, joka vaikuttaa kasvuun, aineenvaihduntaan ja proteiinisynteesiin; sekä kortikotropiini, joka edistää lisämunuaisen kuorikerroksen toimintaa. Jokaista näistä hormoneista tuottaa oma solutyyppinsä, poikkeuksena follitropiini ja lutropiini, joita tuottaa sama solutyyppi.
Etulohkon kasvaimet voivat saada aikaan liiallista hormonieritystä. Esimerkiksi liiallinen kasvuhormonin eritys voi johtaa lapsilla gigantismiin tai aikuisella akromegaliaan.
Takalohko

Aivolisäkkeen takalohko eli neurohypofyysi on muodostunut väliaivojen hermokudoksen pullistumasta. Aivolisäkkeen takalohko ei ole varsinainen umpirauhanen, vaan se koostuu hermosolujen haarakkeista, gliasoluista ja verisuonista. Takalohkon hormoneita varastoidaan ja vapautetaan näistä hermosoluhaarakkeista. Itse hermosolujen soomaosat sijaitsevat hypotalamuksessa, jossa hormonit tuotetaan ja josta ne kuljetetaan haarakkeisiin.
Takalohkon vapauttamia hormoneja ovat antidiureettinen hormoni (ADH) ja oksitosiini. Antidiureettinen hormoni ylläpitää solunulkoisen nesteen tilavuutta ja osmolaliteettia säätelemällä virtsaan siirtyvän nesteen määrää munuaisten nefronien distaalisissa tiehyissä ja kokoojaputkissa. Oksitosiini taas saa aikaan kohdun seinämien lihasten supistelun synnytyksen yhteydessä ja maitorauhaskäytävien lihasten supistelun imetyksen aikana.
Neurohypofyysissä tapahtuvan, esimerkiksi iskusta johtuvan soluvaurion myötä antidiureettisen hormonin eritys voi vähentyä. Tästä voi seurata diabetes insipidus, nestetasapainon häiriö, jossa munuaisten kyky tiivistää virtsaa on heikentynyt, mikä johtaa polyuriaan eli lisääntyneeseen virtsantuotantoon sekä polydipsiaan eli lisääntyneeseen veden juonnin tarpeeseen.
Aivolisäkkeen sairauksia

Aivolisäkkeen vajaatoiminta eli hypopituitarismi
Maitohormonin liikatuotto eli prolaktinooma
Aiheesta muualla

Solunetti: Aivolisäke
Solunetti: Adenohypofyysi, aivolisäkkeen etulohko
Solunetti: Neurohypofyysi, aivolisäkkeen takalohko
Umpieritysjärjestelmä
Aivolisäke
Haiman endokriininen osa
Hypotalamus
Kilpirauhanen
Kivekset
Käpyrauhanen
Lisäkilpirauhanen
Lisämunuainen
Munasarja
West Coast Conference

| West Coast Conference |
| --- | --- |

Laji:  16 urheilulajia
Maa(t):  Yhdysvallat
Liitto):  NCAA
Perustettu:  1952
Sarjataso:  Divisioona I
Aiheesta muualla
Sivusto
West Coast Conference (lyh. WCC) on NCAA:n I-divisioonaan kuuluva korkeakoulujen konferenssi. Konferenssiin kuuluu 9 yliopistoa ja 16 eri urheilulajia. Konferenssin päämaja sijaitsee Kalifornian San Brunossa ja se on perustettu vuonna 1952. Konferenssi on yksi kolmestatoista I-divisioonan konferenssista, joissa ei pelata amerikkalaista jalkapalloa.
Hans D. Stern

Hans Dietrich Stern, (21. kesäkuuta 1928, Leipzig, Saksa - 5. tammikuuta 1990, Tukholma, Ruotsi) oli ruotsalainen luterilainen pappi ja virsirunoilija.
Stern tuli Saksasta Ruotsiin vähän ennen toisen maailmansodan puhkeamista 1939, kun hänen äitinsä pakeni lastensa kanssa vainoja. Hän kasvoi rovasti Adolf Kloon kasvattilapsena Västra Tunhemissa, Länsi-Göötanmaalla. Hän valmistui papiksi, toimi jonkin aikaa mm. hiippakuntapappina Skaran hiippakunnassa, kunnes muutti Tukholmaan, ja toimi mm Vällingbyn seurakunnan komministerina.
Stern on kirjoittanut yhden virren, joka on yksi eniten Ruotsissa käytetyistä ruokavirsistä "Glädjens Herre, var en gäst". Stern on tehnyt myös sen sävelmän. Virsi on vuodelta 1950 ja julkaistu Riksförbundet Kyrklig Ungdom - nuorisojärjestön lauluvihkossa "Kom med och sjung" 1959 sekä 1966 ilmestyneessä "Psalm och sång" -kokoelmassa ja se tuli Ruotsin kirkon virsikirjaan 1986, jossa se on virsi 295, suomenkielisessä virsikirjassa alkusanoin "Ilon Herra, saavuthan". Suomeksi sen on kääntänyt Anna-Maija Raittila 1985 Victorian rukouskirja - kirjaan.
Kaupankäynnin historia

Kaupankäynnin historia ulottuu ajassa kivikaudelle saakka.
Kivikausi

Mesopotamian varhaisimpia kulttuureja oli Ubaidin kulttuuri, jonka vaikutuspiiri oli laajempi kuin aikaisempien kulttuurien. Tämän myötä Ubaidin kulttuurin aikoihin kaupankäynti lisääntyi. Yleensä Mesopotamian alueella kaupankäynnin kehitys seurasi maanviljelyn ja karjatalouden kehitystä. Pohjoisempana olivat kampakeraamisen- ja nuorakeraamisen kulttuurin vaikutusalueet. Noina aikoina saviastioita kaupattiin Itämeren ympäristössä useaan suuntaan ja niiden mukana mahdollisesti myytiin maataloustuotteita.
Pronssikausi

Kreikassa Kykladien saarilla noin 2200-1700 ekr. eli sivilisaatio, Kykladinen kulttuuri, jonka kapankäynnin alue ulottui koko itäiselle Välimerelle. 1300-1200 Kreetan saarella vallitsi Mykeneläinen kulttuuri. Mykeneläisillä oli esikoloniaalisia kauppapaikkoja Välimeren länsiosissa.
Foinikialaiset, jotka asuivat nykyisen Libanonin alueella noin 3000-500 ekr., loivat kauppaverkostoja Välimeren rannoille sekä Eurooppaan että Afrikkaan.
Assyrialaiset alkoivat vuoden 2000 eaa. vaiheilla harjoittaa laajaa kaupankäyntiä ja perustivat kaukaisia kauppasiirtokuntia Vähään-Aasiaan. Siirtokunnissa olivat voimassa samat kaupankäyntiä koskevat lait kuin emämaassa Assyriassa.
Intiassa 2400-2000 ekr. vaikuttaneella Harappan kulttuurilla oli jonkinlaisia kauppasuhteita Intiasta Mesopotamiaan ulottuvalla alueella. Koillis-Thaimaassa on löydetty merkkejä kaupankäynnistä, jolloin pronssiesineitä, kivikirveitä, piikiveä, kvartsia, merieläinten kuoria ja koriste-esineitä vaihdettiin rautaan, puolijalokiviin ja koriste-esineisiin.
Rautakausi

Monet kreikkalaiset kaupunkivaltiot, kuten Ateena, Theeba, Sparta, Korintti ja Smyrna perustivat siirtokuntia ja kauppapaikkoja ympäri Välimerta 900-725 ekr. Kauppapaikoista käytiin tuolloin rauhanomaista kilpailua foinikialaisten ja etruskien kanssa. Kreikkaan tuotiin viljaa etruskeilta.
Antiikin aika

Kreikassa Delosin kaupungissa, missä oli ollut muinoin uskonnollisia palvontapaikkoja, sijaitsi satama, josta tuli Rooman aikana vapaasatama ja kauppapaikka 168 ekr. jälkeen. Rooman valtakunnan aikana Ostian kaupungissa Tiberjoen suulla oli kauppasatama. Rooman aikana muun muassa Pompeijissa, ennen kaupungin tuhoa maanjäristysten ja tulivuoren purkausten myötä, kaupankäynti oli pääasiallinen elinkeino.